section_heading: Hrvati u Čonoplji
paragraph_text: U zadnjem desetljeću 17. stoljeća, iz Bosne i Hercegovine te iz Dalmacije franjevci dovode Hrvate Bunjevce u Bačku. Doseljenici su bili obavljali graničarsku službu i štitili su Sombor od napada turske vojske. Bili su smješteni u Vojnom šancu oko Sombora. Kao nagradu za svoje ratničke zasluge, dobivali su posjede u Čonoplji i okolici.